曼聯新作客波衫流出 暗紋似畀車碌輾過？
2024年05月01日 20:15
東網電視
更多新聞短片
疑似曼聯下季新作客球衣曝光。
繼早前網上流出曼聯下季新主場波衫之後，依家又有疑似新作客波衫曝光。自從曼聯喺2015/16球季轉用三間牌後，作客波衫一直採用復古設計。呢件疑似下季作客波衫都唔例外，波衫上用咗代表Manchester嘅M作設計圖案，衫身兩邊就以寶藍色作襯托，令深色部份非常突出。
曼聯隊徽、波衫胸口廣告、背後嘅紅魔圖案，就以白色作點綴，整體嚟講呢件波衫畀人感覺好穩重。
不過，唔少曼聯球迷對於呢件波衫反應麻麻，有啲球迷覺得衫上嘅暗紋好似畀車碌輾過咁，有啲就覺得好似車路士件作客波衫。